Lumi i Shkumbinit

Lumi Shkumbin buron në malin e Valamarës (Shqipëri) dhe  rrjedh nëpër një luginë të ngushtë dhe me nje reliev të thyer derdhet në Detin Adriatik. Gjatësia e këtij lumi është 181 km, ndërsa prurja e ujit arrin vlerën mesatare vjetore prej 61 m³/s. 

Shkumbini është një ndër lumenjtë më të rëndësishëm për ekonominë shqiptare dhe që ndanë pothuajse në dy pjesë të barabarta Shqipërinë.

Lumi Shkumbin kalon nëpër krahinën e Mokrës në rrethin e Pogradecit. Lugina e Shkumbinit ka një bukuri të rrallë  me katarakte, shpella, plazhe të vogla, etj. Përgjatë lumit në krahinën e Mokrës ka edhe mjaft vende të përshtatshme për peshkim dhe vende të tjera piktoreske që mund të vizitohen si Selca e Poshtme në Krahinën e Mokrës me një vendbanim Ilir të lashtë, ura e Golikut në fshatin Golik atje ku bashkohen tre degë të lumit Shkumbin, etj. Më pas Lumi kalon nëpër rrethin e Librazhdit. Rrjedha e lumit vazhdon në Rrethin e Elbasanit ku kalon shumë pranë qytetit të Elbasanit dhe më pas vazhdon në Peqin e Rrogozhinë deri sa derdhet në Detin Adriatik.

Lumi Shkumbin luan një rol të madh në jetën e banorëve të luginës se tij. Përgjatë lumit janë ngritur shumë vendbanime që i kanë përdorur burimet e lumit në aktivitete të jetës së përditshme.
parapamje|Grykëderdhja e Lumit Shkumbin 
Mbi të janë ngritur vepra hidrike që përdoren për ujitje ne bujqësi si p.sh.: Kanali "Naum Panxhi" në Elbasan që përdoret për vaditjen e fushës pjellore të Cërrikut dhe së fundmi në degët e tij janë projektuar edhe hidrocentrale të vegjël.  Lumi i Shkumbinit e ka grykëderdhjen në Plazhin r Vilë - Bashtovës.

 Referenca 

Kategori:Lumenj në Shqipëri